[{"text_idx": "#000004", "text": "Kodulehe to\u0303lke 10 ka\u0308suga on nagu ko\u0303igi teiste ka\u0308skude ja keeldudega \u2013 ega neid alati ei ja\u0308rgita. Kodulehe to\u0303lke tellimisel on aga igal juhul parem nende ka\u0308skude ja\u0308rgi talitada, sest nii ta\u0308idab kodulehe to\u0303lkimine oma eesma\u0308rki: toob kodulehele rohkem ku\u0308lastajaid ja parandab ettevo\u0303tte mainet."}, {"text_idx": "#000005", "text": "1. Plaanige kodulehe to\u0303lge varakult"}, {"text_idx": "#000006", "text": "Pange juba kodulehte tellides ja selle sisu koostades paika, millistesse keeltesse oma veebisaiti tulevikus to\u0303lkida soovite. Uurige veebiarendajalt, kas kodulehe teksti on vo\u0303imalik to\u0303lkimiseks automaatselt importida vo\u0303i eksportida. Kui teksti automaatne eksport-import ei ole vo\u0303imalik, arvestage lisakuluga, sest to\u0303lked on vaja ka\u0308sitsi sisestada. Kui plaanite kodulehe to\u0303lkida paljudesse keeltesse, kuid teie ettevo\u0303ttes ei ole kodulehe haldamiseks eraldi inimest to\u0308o\u0308l, valige koduleheplatvorm, milles on to\u0303lgete haldamine lihtne ning mis toetab tekstide automaatset eksporti ja importi."}, {"text_idx": "#000008", "text": "Kui plaanite oma ettevo\u0303tet tutvustada vaid Eestis tegutsevatele klientidele ja tellite selle tarbeks kodulehe to\u0303lke na\u0308iteks inglise ja vene keelde, sobib ha\u0308sti ka .ee laiendiga domeen, mis teise keele kuvamiseks kasutab na\u0308iteks lingikuju domeeninimi.ee/en vo\u0303i domeeninimi.ee/ru. Kui aga soovite va\u0308listurul ilma teha, tasub registreerida va\u0308lismaine domeenilaiend vo\u0303i koguni uus domeeninimi. Na\u0308iteks Toimetaja to\u0303lkebu\u0308roo kasutab Eestis domeeninime toimetaja.eu, kuid va\u0308lismaal oleme tuntud domeeninimedega transly.eu, transly.ru, transly.fi ja transly.fr. Sobivate domeeninimede vo\u0303i laiendite olemasolu saab kontrollida na\u0308iteks Veebimajutuse vo\u0303i Zone andmebaasidest."}, {"text_idx": "#000009", "text": "3. Valige ta\u0308hestikku toetav font ehk kirjatu\u0308u\u0308p"}, {"text_idx": "#000010", "text": "Kui olete otsustanud to\u0303lkida oma kodulehe nendesse keeltesse, mis kasutavad ladina ta\u0308hestikku, na\u0308iteks inglise, soome, rootsi, norra, saksa, prantsuse, hispaania vms keelde, valige font, mis na\u0308eb ladina ta\u0308hestikus hea va\u0308lja. Kui aga \u2013 nagu paljud Eesti ettevo\u0303tted \u2013 soovite to\u0303lkida oma kodulehe ka vene keelde, tuleks valida juba kodulehe disaini faasis kirjatu\u0308u\u0308p, millel on olemas kirillitsas toimiv versioon. Vastasel korral muutuvad osad ta\u0308hed kirillitsat kasutades ma\u0308rkideks, venekeelse kodulehe tekst ei ole loetav ja peate hakkama kodulehel fonti u\u0308mber vahetama, et venekeelne to\u0303lge to\u0308o\u0308taks."}, {"text_idx": "#000011", "text": "Valige font, mis toimib ka kirillitsas, kui soovite kodulehe tulevikus vene keelde to\u0303lkida"}, {"text_idx": "#000012", "text": "4. Kohandage kodulehe tekst va\u0308listuru jaoks"}, {"text_idx": "#000013", "text": "Enne kodulehe to\u0303lke tellimist valige va\u0308lja, millised lehed, postitused vo\u0303i toodete info soovite vo\u0303o\u0303rkeeltesse to\u0303lkida. Vajaduse korral muutke olemasolevaid tekste. Na\u0308iteks kui avalehel on kirjas, et tarnite kauba Eesti piires 48 tunni jooksul, tuleb soomekeelses to\u0303lkes tekst selliselt u\u0308mber teha, et see ko\u0303netaks ka potentsiaalset soomlasest tellijat. To\u0303lkebu\u0308roole tuleb edastada info ka selle kohta, kuidas soovite lokaliseerida u\u0308hikud ja valuuta ning kas eelistate to\u0303lkes sina- vo\u0303i teie-vormi. Kuigi eesti keeles on kliendi sinatamine kodulehel levinud, on na\u0308iteks vene keeles mo\u0303eldamatu klienti sinatada."}, {"text_idx": "#000014", "text": "5. Avage oma toote vo\u0303i teenuse konteksti"}, {"text_idx": "#000015", "text": "Kui teie toode vo\u0303i teenus on uuenduslik, ei pruugi to\u0303lkija sellest ta\u0308pselt aru saada, kuna tema riigis sellist teenust vo\u0303i toodet veel ei ole. Teie u\u0308lesanne on tagada, et nii to\u0303lkija, toimetaja kui ka potentsiaalne klient saaksid teie uue toote vo\u0303i teenuse eelistest lihtsalt aru. Selleks koostage juhend, kus kirjeldate oma toodet vo\u0303i teenust vo\u0303imalikult ta\u0308pselt. Kui teil on toote kohta videoid, siis soovitame juhendisse ka need lisada. Samuti selgitage to\u0303lkebu\u0308roole, mida ta\u0308hendavad tekstis esinevad lu\u0308hendid."}, {"text_idx": "#000016", "text": "6. A\u0308rge kopeerige kodulehe sisu ka\u0308sitsi"}, {"text_idx": "#000017", "text": "Ko\u0303ige levinum kodulehe to\u0303lkimise viis on tekstide ka\u0308sitsi kopeerimine tekstiredaktorisse. Palju efektiivsem on kodulehe tekstid automaatselt to\u0303lkimiseks eksportida ja to\u0303lgitud tekstid tagasi importida. Kui tekstid kodulehelt ka\u0308sitsi kopeerida, ta\u0308hendab see seda, et keegi peab hiljem ka to\u0303lke ka\u0308sitsi veebi kopeerima. See aga on u\u0308limalt ajamahukas to\u0308o\u0308, mis vo\u0303ib pealegi osutuda u\u0308sna kulukaks \u2013 eriti kui peate sisestamise teenusena tellima. Olenevalt kodulehe mahust vo\u0303ib tekstide ka\u0308sitsi sisestamine aega vo\u0303tta to\u0308o\u0308pa\u0308evi. Samuti vo\u0303ib kodulehele tagasi kopeerimisel tekkida vigu, kuna andmesisestaja ei pruugi to\u0303lkekeeli vallata."}, {"text_idx": "#000018", "text": "Kodulehe to\u0303lke tellimisel on tekstide ka\u0308sitsi kopeerimine minevik"}, {"text_idx": "#000019", "text": "7. A\u0308rge kasutage piltidel teksti"}, {"text_idx": "#000020", "text": "Tekst piltidel ja reklaamiribadel ehk ba\u0308nneritel na\u0308eb va\u0308ga kena va\u0308lja ning meeldib nii disaineritele kui ka veebiarendajatele, kuid to\u0303lkimise seisukohalt on tegemist ebapraktilise lahendusega. Seda eriti siis, kui soovite oma kodulehe to\u0303lkida paljudesse keeltesse, kuna pildil olev tekst tuleb to\u0303lkida ja seeja\u0308rel uuesti pildile sisestada ning see on aja- ja rahakulukas. Kahjuks tullakse selle peale sageli alles siis, kui uhked tekstiga pildid disainerilt on juba tellitud ja selgub, et neid tuleb veel viies keeles juurde tellida."}, {"text_idx": "#000022", "text": "Meie emakeel on va\u0308ike ja eriline ning seda ra\u0308a\u0308gitakse ainult Eestis. See paneb vahel unustama, et teistes riikides vo\u0303ib olukord olla sootuks teistsugune. Hispaanias ra\u0308a\u0308gitakse hispaania keele ko\u0303rval na\u0308iteks ka galeegi, katalaani ja baski keelt. Peale selle ko\u0303neldakse hispaania keelt ka Peruus, Colombias, Argentinas, Ecuadoris ja veel paljudes teistes riikides. See ta\u0308hendab, et teie kodulehele saabuv colombialane ei pruugi mo\u0303ista, et ta leiab oma emakeele \u2013 hispaania keele \u2013 Hispaania, mitte Colombia, lipuikooni klo\u0303psates. Kasutage menu\u0308u\u0308s keele nimetust kohalikus keeles (eesti, English, Deutsch) vo\u0303i keelekoodi (DE, ET, FI). Keelevaliku menu\u0308u\u0308 peaks olema vo\u0303imalikult lihtsasti leitav \u2013 tavaliselt paremas u\u0308lanurgas. Lipuikoonide kohta saate la\u0308hemalt lugeda ka meie blogipostitusest \u201eKodulehe to\u0303lkimine ja lipuikoonide kasutamine\u201c."}, {"text_idx": "#000024", "text": "Eksimine on inimlik ja ka ko\u0303ige paremad to\u0303lkijad vo\u0303ivad eksida. Seepa\u0308rast peaks kodulehe to\u0303lketeenus alati sisaldama to\u0303lkimisele lisaks ka toimetamist. Toimetamine aitab koduleheteksti veatuks ja ladusamaks muuta. Samuti tuleks kodulehe to\u0303lketeksti sobivust veebis ja nutiseadmetes kontrollida, sest erinevates keeltes vo\u0303ib sama tekst olla erineva pikkusega, mis ta\u0308hendab seda, et mo\u0303nikord tuleb sobivaima tekstikuju leidmiseks hoopis uut so\u0303na kasutada. Toimetatud to\u0303lke eeliste kohta saate la\u0308hemalt lugeda meie blogipostitusest \u201eToimetatud to\u0303lge vo\u0303i toimetamata to\u0303lge \u2013 selles on ku\u0308simus\u201c."}, {"text_idx": "#000025", "text": "10. Tellige kodulehe to\u0303lge to\u0303lkebu\u0308roolt"}, {"text_idx": "#000026", "text": "Teie kodulehe to\u0303lkija, toimetaja ja testija peavad kindlasti valdama sihtkeelt emakeelena. A\u0308rge usaldage oma kodulehe to\u0303lkimist mo\u0303nele keelt valdavale kolleegile vo\u0303i tuttavale, kellele see on esimene to\u0303lge elus, vaid kasutage to\u0303lkebu\u0308rood, kes tegeleb kodulehtede to\u0303lkimisega iga pa\u0308ev ja kelle meeskonda kuuluvad erialase ko\u0303rgharidusega to\u0303lkijad ja toimetajad. Peale vilunud to\u0303lkijate meeskonna kasutavad paljud to\u0303lkebu\u0308rood to\u0303lketarkvara, mis aitab veebisaidi to\u0303lkimise sujuvaks ja su\u0308steemseks muuta. To\u0303lkebu\u0308roo loob to\u0303lkeprojekti juurde ka to\u0303lkema\u0308lu ja terminibaasi."}, {"text_idx": "#000027", "text": "Samuti teeb to\u0303lketarkvara kasutamine kodulehe edasise ta\u0308iendamise lihtsamaks, kuna ko\u0303ik eelmised to\u0303lked on juba to\u0303lkema\u0308lus olemas. Seepa\u0308rast uurige enne kodulehe to\u0303lke tellimist to\u0303lkebu\u0308roodelt, millised on to\u0303lketarkvara kasutamise vo\u0303imalused. To\u0303lketarkvara eeliste kohta saate po\u0303hjalikumalt lugeda meie blogipostitusest \u201eTo\u0303lkimine ja to\u0303lketarkvara\u201c. To\u0303lkebu\u0308roost on vo\u0303imalik tellida ka ma\u0308rkso\u0303naanalu\u0308u\u0308si sihtkeele ma\u0308rkso\u0303nadele, et teie koduleht oleks vo\u0303o\u0303rkeelsetes keeleruumides ha\u0308sti leitav. Kodulehe optimeerimise kohta vo\u0303ite la\u0308hemalt lugeda meie artiklist \u201eKodulehe to\u0303lkimine ja optimeerimine\u201c."}, {"text_idx": "#000028", "text": "Nende ka\u0308skude ja\u0308rgimine muudab teie koduleheto\u0303lke projekti sujuvaks ja edukaks ning paneb kodulehe to\u0303lked teie a\u0308ri kasuks to\u0308o\u0308le!"}, {"text_idx": "#000029", "text": "Loe ka meie to\u0303lkebu\u0308roo teisi postitusi"}, {"text_idx": "#000030", "text": "Kodulehe to\u0303lkimine ja lipuikoonide kasutamine Kodulehe, veebisaidi, veebilehe to\u0303lkimine Milline on hea koduleheto\u0303lge?"}, {"text_idx": "#000031", "text": "To\u0303lgime tekstid ja koostame vo\u0303o\u0303rkeelsed infomaterjalid va\u0308listurule sisenemiseks."}, {"text_idx": "#000032", "text": "Toimetaja blogi kirjutavad meie pu\u0308hendunud to\u0303lkijad, so\u0303navo\u0303lurid ja toimetajad"}, {"text_idx": "#000033", "text": "Toimetaja to\u0303lkebu\u0308rool on rahvusvahelise to\u0303lkestandardi ISO 17100:2015 sertifikaat"}, {"text_idx": "#000034", "text": "Kas keeleuniversaalid on pa\u0308riselt universaalsed?"}, {"text_idx": "#000035", "text": "Kastiilia ja hispaania keele dialektid"}, {"text_idx": "#000036", "text": "Head to\u0303lked viivad sinu a\u0308ri uuele tasemele"}, {"text_idx": "#000037", "text": "Otsisime to\u0303lkebu\u0308rood, et enda e-pood soome keelde to\u0303lkida ja so\u0303elal oli pa\u0308ris mitu valikut. Valisime lo\u0303puks Toimetaja to\u0303lkebu\u0308roo ja vo\u0303in o\u0308elda, et oleme siiani selle otsusega a\u0308a\u0308rmiselt rahule ja\u0308a\u0308nud. E-poe to\u0303lge oli ku\u0308llaltki mahukas, seega leidsime iga natukese aja tagant siit-sealt tekstijuppe, mida olime unustanud to\u0303lkesse saata. Ta\u0308nu Toimetaja to\u0303lkebu\u0308roo vastutulelikkusele saime aga alati to\u0308o\u0308 va\u0308ga kiirelt tehtud ning kogu e-poe to\u0303lkeprotsess sujus kiiremini, kui olime algselt osanud oodata..."}, {"text_idx": "#000038", "text": "Korraldame suuru\u0308ritust Tallinn Truck Show ning selle raames tellisime Toimetajalt pressiteate koostamise, pressiteate toimetamise ja pressiteate levitamise teenuse ning mo\u0303ned to\u0303lked. Ja\u0308ime absoluutselt Toimetaja to\u0303lkebu\u0308roo professionaalse suhtumise, kiiruse ja to\u0308o\u0308 efektiivsusega rahule. Meie pressiteadet kajastati ta\u0308nu Toimetaja heale to\u0308o\u0308le po\u0303himo\u0303tteliselt ko\u0303igis eesti- ja venekeelsetes meediaportaalides. Soovitame 100%!"}, {"text_idx": "#000039", "text": "Ta\u0308name teid va\u0308ga koosto\u0308o\u0308 eest! Siiani on ko\u0303ik to\u0303lketo\u0308o\u0308d tehtud professionaalselt, to\u0303lkijad on pa\u0308devad ning to\u0303lgitud tekstid, mis on tehnilised ja rasked, on mo\u0303istetavad ja korrektsed. To\u0303lkijad to\u0308o\u0308tavad kiiresti ja peavad ta\u0308htaegadest kinni, mis on meile va\u0308ga oluline. Klienditeenindus on professionaalne ja usaldusva\u0308a\u0308rne. Ka hinnad on konkurentsivo\u0303imelised. Oleme teenusega va\u0308ga rahul ja loodame seda meeldivat koosto\u0308o\u0308d ja\u0308tkata."}, {"text_idx": "#000040", "text": "Lisa ka oma e-posti aadress ja failid ning saada pa\u0308ring. Ootame."}]